দলীয় নেতাকর্মীর সঙ্গে কথা বলে জানা গেছে, আগামী নির্বাচনে এ আসনে যাঁরা বিএনপির মনোনয়ন চাইতে পারেন এবং কেন্দ্রে তদবির করছেন বলে নাম শোনা যাচ্ছে, তাঁদের মধ্যে অন্যতম ঝালকাঠি জেলা বিএনপির সহসভাপতি মিয়া আহমেদ কিবরিয়া। ২০০৭ সালে তত্ত্বাবধায়ক সরকার ক্ষমতা গ্রহণের পর থেকে মিঞা আহমেদ কিবরিয়া দলের কর্মসূচিতে নিয়মিত অংশ নেন। তিনি স্থানীয় দলের আনুষঙ্গিক খরচও বহন করছেন। কর্মসূচি পালন করতে এসে পুলিশের লাঠিপেটার শিকার হয়েও হাল ছাড়েননি তিনি। গাড়ি পোড়ানোসহ বেশ কয়েকটি মামলায় তাঁকে গ্রেপ্তারও করা হয়েছে। এখনো আদালতে হাজিরা দিচ্ছে তিনিসহ নেতাকর্মীরা।